पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में दुकानें तो नहीं खुल रहीं, सोशल डिस्टेंस ताे नहीं टूट रहा, इसका मुआयना करने के लिए एसडीएम सीएल चनाप लगातार शहर में गश्त कर रहे हैं। बुधवार दोपहर लगभग तीन बजे भी वे गंज क्षेत्र में निरीक्षण के दौरान गंज मंडी परिसर में स्थित कृष्ण मंदिर के पीछे भगवती ट्रेडर्स खुली मिली। इस दुकान के सामने खाद्य तेल के दर्जनों प्लास्टिक केन सड़क पर रखे हुए थे।
एसडीएम ने दुकान के संचालक को फटकार लगाई और कहा कि यह लोडिंग-अनलोडिंग का समय नहीं है। आप यहां से ग्राहकों को तेल भी बेच रहे हैं। यह शिकायत लगातार मिल रही है। इस पर संचालक कुछ ठंडा बुलवाने की बात कहने लगा। लेकिन एसडीएम सीएल चनाप ने एक नहीं सुनी उन्होंने भगवती ट्रेडर्स के संचालक पर पांच हजार रुपए जुर्माना लगाते हुए रसीद काट दी। ज्ञात हो भगवती ट्रेडर्स पर पूर्व में भी कार्रवाइयां होती रही हैं। दुकान से बड़ी मात्रा में इंदौर के एक तेल ब्रांड के चिपकाने वाले स्लिप मिले थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn